Quin tz'ibaj i tzij-i chawe yet , at nim laj winak mam Teófilo . 'Utz xin ch'ob yin , quin tz'ibaj pusuc' ni'pa iri ; cwaj cawetamaj chi lic katzij wach a tom yet chirij i Jesucrísto . Je q'ui qui 'anom pen u tz'ibaxic pusuc' wach xa 'ani che tak can i 'ij-i . Qui tz'ibam wach i c'ut-tal chake cumal i xe 'ilaw li c'a chu xebal , xak cumal i je aj paxsanel re u tzijol . Yin xin taq'ui na pa rakan , c'a chu xebal lok , wach coj tijin chu tayic ; 'utz u 'onquil xin 'an che , rumal-i quin bij yin , 'utz quin tz'ibaj ni usuc' chawe yet .